สวัสดีค่ะ คือกังวลมากค่ะว่าจะท้อง คือมีอะไรกับแฟนแล้วประจำเดือนมากระปริดกระปรอย ป้องกันโดยการใส่ถุงยาง แต่เราไม่ได้กินยาคุมกำเนิด มีโอกาสจะท้องไหมคะ
สวัสดีค่ะ การใส่ถุงยางอนามัยที่ใส่ตลอดการมีเพศสัมพันธ์ ถุงยางไม่ขาด ไม่รั่ว สามารถป้องกันการตั้งครรภ์ได้มากถึง 98% โอกาสตั้งครรภ์มีน้อยมากเรื่องเลือดออกกระปริดกระปรอยทางช่องคลอด อาจมีสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์